Казанджиев е роден на 23 март 1879 година в Радовиш, тогава в Османската империя. В 1899 година влиза в редиците на ВМОРО. Участва в Илинденското въстание. След това в 1905 година заминава за Аржентина, където работи като общ работник. Там от 1907 до 1919 година е член на Аржентинската социалистическа партия, а от 1919 на - Аржентинската комунистическа партия. В 1907 година основава Македоно-одринското братство, чийто председател е в периода 1907 - 1908 година. Формира в 1924 година Македоно-българска комунистическа група от емигранти от Македония и Княжество България. В периода 1923-1930 година е член на Централния комитет на АКП.